ai4bharat/Pralekha huggingface dataset:
आरोग्य आणि कुटुंब कल्याण मंत्रालय
ब्रिटन मधील सार्स-सीओव्ही-2 या विषाणूच्या नविन प्रकाराची 20 जणांना बाधा झाल्याचे निष्पन्न
मागील 33 दिवसांपासून दररोज नोंद होणाऱ्या नवीन रुग्णांच्या तुलनेत बरे होणाऱ्या रुग्णांची संख्या अधिक, सक्रीय रुग्णसंख्येत देखील घसरण
प्रति दशलक्ष रुग्ण आणि प्रती दशलक्ष लोकसंख्येमागील जगातील सर्वात कमी मृत्यू भारतात
नवी दिल्ली, 30 डिसेंबर 2020
ब्रिटन मधून आलेल्या एकूण 20 जणांमध्ये सार्स-सीओव्ही-2 हा नविन स्वरुपातील विषाणू  आढळला आहे. यात यापूर्वी नोंदवलेल्या सहा जणांचा समावेश आहे 
भारत सरकारने जीनोम सिक्वेंसींगसाठी 10 प्रयोगशाळांचा  समावेश असलेल्या आयएनएसएसीओजी  ची स्थापना केली आहे. परिस्थिती काळजीपूर्वक हाताळली जात आहे आणि देखरेख, नियंत्रण, चाचणी वाढविण्यासाठी आणि आयएनएसएसीओजी प्रयोगशाळांमध्ये नमुने पाठविण्यासाठी राज्यांना नियमित सल्ला दिला जात आहे.
मागील 33 दिवसांपासून दररोज नोंद होणाऱ्या नवीन रुग्णांच्या तुलनेत बरे होणाऱ्या रुग्णांची संख्या अधिक आहे. गेल्या 24 तासांत, देशात 20,549 व्यक्ती कोरोना बाधित असल्याचे आढळले. याच कालावधीत, सक्रीय रुग्णसंख्येत घट झाल्याची नोंद झाली असून 26,572 नवीन रुग्ण बरे झाले आहेत.
भारतातील एकूण बरे झालेल्यांची सख्या 98,34,141 झाली आहे. जागतिक पातळीवर हा आकडा सर्वोच्च आहे. बरे होणाऱ्या रुग्णांचा दर देखील जवळजवळ 96%  वर पोहोचला आहे. बरे होणारे रुग्ण आणि सक्रिय रुग्णांमधील दरी सातत्याने वाढत आहे .
भारतातील एकूण 2,62,272 सक्रीय रुग्णांच्या तुलनेत बाधित रुग्णांचे प्रमाण केवळ 2.56 टक्के आहे. नवीन बरे होणाऱ्या रुग्णांमुळे एकूण सक्रिय रुग्णांच्या संख्येत 6,309 ची घट झाली आहे.
जागतिक पातळीवर तुलना केली तर भारतातील प्रती दशलक्ष लोकसंख्येमागील रुग्णांची नोंद जगातील सर्वात कमी  रुग्णसंख्येपैकी आहे. रशिया, इटली, ब्रिटन, ब्राझील, फ्रान्स आणि अमेरिके सारख्या देशांमध्ये दर दशलक्ष लोकसंख्येतील रुग्णांचे प्रमाण जास्त आहे.
बरे झालेल्यांपैकी 78.44 % रुग्ण 10 राज्य/ केंद्र शासित प्रदेशातले आहेत.
महाराष्ट्रात एका दिवसात सर्वात जास्त म्हणजे 5,572 रुग्ण कोरोनातून मुक्त झाले असून केरळमध्ये 5,029 आणि छत्तीसगडमध्ये 1,607 जण बरे झाले.
नव्या रुग्णांपैकी 79.24% रुग्ण 10 राज्य/ केंद्र शासित प्रदेशातले आहेत.
केरळमध्ये दैनंदिन सर्वात जास्त म्हणजे 5,887 कोरोना रुग्णांची नोंद झाली. महाराष्ट्रात 3,018 आणि पश्चिम बंगाल मध्ये 1,244 रुग्णांची नोंद झाली.
गेल्या 24 तासात 286 मृत्यूंची नोंद झाली.
या पैकी सुमारे 79.37% मृत्यू 10 राज्य/ केंद्र शासित प्रदेशातले आहेत. महाराष्ट्रात सर्वात जास्त म्हणजे दैनंदिन 68 मृत्यूंची नोंद झाली. पश्चिम बंगाल मध्ये 30 आणि दिल्ली मध्ये 28 मृत्यूंची नोंद झाली.
भारतात दैनंदिन मृत्यू संख्येत घट होत आहे. दहा लाख लोकसंख्येमागे 107 जणांचा मृत्यू हा भारतातला आकडा जगातल्या सर्वात कमी आकड्यापैकी एक आहे.U.Ujgare/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
राष्ट्रीय महिला आयोगातर्फे माणिपूरच्या महिला व्यापाऱ्यांसाठी क्षमता बांधणी प्रशिक्षण कार्यक्रमाचे आयोजन
नवी दिल्ली, 5 जुलै 2022
राष्ट्रीय महिला आयोगाने, राज्य महिला आयोगाच्या सहकार्याने माणिपूरच्या महिला व्यापाऱ्यांसाठी एक दिवसीय ‘क्षमता बांधणी प्रशिक्षण कार्यक्रम’ आयोजित केला होता. महिला व्यापाऱ्यांच्या सर्वांगीण विकासासाठी तसेच, त्यांना उद्यमशीलतेच्या अधिकाधिक संधी मिळाव्यात यासाठी, या उपक्रम राबवण्यात आला. माणिपूरचे मुख्यमंत्री एन बिरेन सिंग,सामाजिक कल्याण विभागाचे मंत्री हैखाम डिंगो सिंग आणि राष्ट्रीय महिला आयोगाच्या अध्यक्षा रेखा शर्मा यावेळी उपस्थित होत्या.
मणिपूरची इमा कीथेल ही महिलांसाठीची आणि महिलांनी चालवलेली आशियातील सर्वांत मोठी बाजारपेठ असल्याचे म्हटले जाते आणि या बाजारपेठांमध्ये मोठ्या संख्येने महिला स्टॉल्स चालवतात. आयोगाच्या ईशान्येकडील राज्यांमधील कार्यक्रमांच्या अनुषंगाने, राष्ट्रीय महिला आयोगाने इमा कीथेलच्या महिला व्यापार्यांसाठी त्यांचे जीवनमान, सामाजिक सुरक्षा आणि एकूणच जीवनमान सुधारण्यासाठी हा एकदिवसीय प्रशिक्षण कार्यक्रम आयोजित केला होता.
मणिपूरचे मुख्यमंत्री एन बिरेन सिंग या कार्यक्रमात प्रमुख पाहुणे म्हणून उपस्थित होते आणि त्यांनी महिला उद्योजिकांचा उत्साह वाढवला. महिला सक्षमीकरणासाठी आयोजित या कार्यक्रमाचे त्यांनी कौतुक केले. माणिपूरमध्ये अशा सात इमा बाजारपेठा बांधण्यात आल्या असून लवकरच आणखी एक बांधण्यात येणार असल्याचे त्यांनी सांगितले.
महिला आयोगाच्या अध्यक्षा रेखा शर्मा म्हणाल्या की मणिपूरच्या सर्व क्षेत्रात महिलांचे उत्तम प्रतिनिधित्व आहे. त्या सर्व कामे आणि कोणतेही क्षेत्र हाताळू शकतात, हे त्यांनी सिद्ध केले आहे. “मणिपूरच्या महिलांनी त्यांची उत्पादने ई-मार्केटमध्येही विकावीत अशी आमची इच्छा आहे. इथल्या महिलांनी स्वतःला मणिपूर पुरते मर्यादित ठेवू नये. जग बदलत आहे आणि महिलांना तंत्रज्ञानाची माहिती असणे आवश्यक आहे जेणेकरून त्यांची उत्पादने जगात कुठेही पोहोचू शकतील. आम्ही त्यांना भरारी घेण्यासाठी पंख देऊ आणि त्यासाठी त्यांना ई-कॉमर्स तसंच इतर तंत्रज्ञानाचे प्रशिक्षण देऊ, त्यामुळे जगाला इथल्या उत्पादनांची माहिती मिळेल,” असे रेखा शर्मा पुढे म्हणाल्या.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
पंतप्रधान कार्यालय
पंतप्रधानांनी डॉ. राजेंद्र प्रसाद यांना त्यांच्या जयंतीनिमित्त वाहिली आदरांजली
पंतप्रधान श्री नरेंद्र मोदी यांनी भारताचे पहिले राष्ट्रपती डॉ. राजेंद्र प्रसाद यांना त्यांच्या जयंतीनिमित्त आदरांजली वाहिली आहे.
आपल्या ट्विट संदेशात पंतप्रधान म्हणाले;
"स्वतंत्र भारताचे पहिले राष्ट्रपती आणि अद्वितीय प्रतिभावंत भारतरत्न डॉ. राजेन्द्र प्रसाद यांना त्यांच्या जयंती निमित्त शत-शत नमन. त्यांनी देशाच्या स्वातंत्र्यलढ्यात आपले विशेष योगदान दिले. राष्ट्रहीतासाठी समर्पित त्यांचे जीवन देशवासियांसाठी नेहमीच प्रेरणास्रोत राहील."
पंतप्रधान कार्यालय
डॉ. श्रीराम लागू यांच्या निधनाबद्दल पंतप्रधानांकडून दु:ख व्यक्त
नवी दिल्ली, 18 डिसेंबर 2019
पंतप्रधान नरेंद्र मोदी यांनी डॉ. श्रीराम लागू यांच्या निधनाबद्दल दु:ख व्यक्त केले आहे. पंतप्रधान म्हणाले, ‘डॉ. श्रीराम लागू हे हरहुन्नरी आणि उत्तम अभिनेते होते. आपल्या उत्कृष्ठ अभिनयाने त्यांनी रसिकांच्या मनात स्थान निर्माण केले होते. त्यांचा अभिनय यापुढेही रसिकांच्या स्मरणात राहील, त्यांच्या निधनाने व्यथित झालो आहे. त्यांच्या प्रशंसकांप्रती शोकभावना. ओम शांती!’
B.Gokhale/S.Kane/P.Kor
(Visitor Counter : 96
सुक्ष्म, लघु आणि मध्यम उदयोग मंत्रालय
स्थानिक ते जागतिक: खादी मास्क परदेशी बाजारपेठेत जाण्यासाठी तयार
नवी दिल्ली, 21 मे 2020
चेहऱ्याला लावण्याचे मोठ्या प्रमाणात लोकप्रिय असलेले खादी मास्क "परदेशी बाजारपेठेत" जाण्यासाठी तयार आहेत. वाणिज्य व उद्योग मंत्रालयाने सर्व प्रकारच्या नॉन-मेडिकल / नॉन-सर्जिकल मास्कच्या निर्यातीवरील बंदी उठवल्यानंतर खादी व ग्रामोद्योग आयोग  आता खादी कॉटन आणि खादी सिल्कचे फेस मास्क परदेशात निर्यात करण्याची शक्यता पडताळून पाहील. या संदर्भातील अधिसूचना 16 मे रोजी विदेश व्यापार महासंचालनालयाने  जारी केली.
“आत्मनिर्भर भारत अभियानाच्या” पार्श्वभूमीवर पंतप्रधान नरेंद्र मोदी यांनी केलेल्या “स्थानिक ते जागतिक” च्या आवाहनानंतर काही दिवसांनी ही पावले उचलण्यात आली आहेत. जागतिक कोविड -19 महामारीच्या दरम्यान फेस मास्कची प्रचंड मागणी लक्षात घेता, खादी व ग्रामोद्योग आयोगाने अनुक्रमे एकावर एक दोन कापडांचे आणि एकावर एक तीन कापडांचे कॉटन आणि सिल्कचे मास्क विकसित केले आहेत, जे पुरुषांसाठी दोन रंगांमध्ये आणि स्त्रियांसाठी विविध रंगात उपलब्ध आहेत.
खादी व ग्रामोद्योग आयोगाला आत्तापर्यंत 8 लाख मास्क पुरविण्याचे कंत्राट मिळाले आहे आणि लॉकडाऊन कालावधीत यापूर्वीच 6 लाखाहून अधिक मास्क पुरविण्यात आले आहेत. केव्हीआयसीला राष्ट्रपती भवन, पंतप्रधान कार्यालय, केंद्र सरकारची मंत्रालये, जम्मू-कश्मीर सरकार कडून आणि सामान्य लोकांच्या ईमेलच्या माध्यमातून मास्कची मागणी प्राप्त झाली. देशभरातील खादी संस्थांनी विक्री व्यतिरिक्त 7.5 लाखाहून अधिक खादी मास्कचे मोफत वाटप जिल्हा प्राधिकरणांना केले आहे.
गेल्या काही वर्षात खादीच्या लोकप्रियतेत लक्षणीय वाढ झालेल्या दुबई, अमेरिका, मॉरिशस आणि बऱ्याच युरोपियन आणि मध्य पूर्व देशांमध्ये खादी चे मास्क पुरवण्याची खादी व ग्रामोद्योग आयोगाची योजना आहे. भारतीय दूतावासांमार्फत या देशांमध्ये खादीचे मास्क विकण्याची केव्हीआयसीची योजना आहे.
केव्हीआयसीचे अध्यक्ष विनय कुमार सक्सेना म्हणाले की खादी मास्कची निर्यात हे “स्थानिक ते जागतिक” चे योग्य उदाहरण आहे. पंतप्रधानांनी केलेल्या आवाहनानंतर खादीचे कापड आणि इतर खादी उत्पादनांची लोकप्रियता अलिकडच्या वर्षांत जगभरात बरीच वाढली आहे. खादी मास्कच्या निर्यातीमुळे उत्पादनात वाढ होईल आणि शेवटी कारागीरांना मोठ्या प्रमाणात रोजगाराची संधी निर्माण होईल, असे सक्सेना म्हणाले. “चेहऱ्याला लावायचे मास्क हे कोरोना साथीचा सामना करण्याचे सर्वात प्रभावी अस्त्र आहे. दोन थरांच्या खादी कापडापासून तयार केलेले हे मास्क मागणीची गुणवत्ता आणि प्रमाण कायम राखण्याबरोबरच स्वस्त असून श्वास घ्यायला सुसह्य, धुण्यायोग्य, पुन्हा वापरता येण्यासारखे आणि जैव-विघटनशील आहेत असेही सक्सेना यांनी सांगितले.
हे मास्क तयार करण्यासाठी केव्हीआयसी विशेषत: दोन थरांचे खादी कापड वापरत आहे कारण यामुळे आतून आर्द्रता टिकून राहते आणि हवा जाण्यासाठी सोपा मार्ग उपलब्ध होतो. हाताने शिवलेल्या आणि हाताने विणलेल्या सूती आणि रेशमी कापडामुळे हे मास्क अधिक वैशिष्ट्यपूर्ण आहेत. कॉटन एक यांत्रिक अडथळा म्हणून कार्य करते तर रेशीम इलेक्ट्रोस्टॅटिक अडथळा आहे.
M.Jaitly/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
पंतप्रधान कार्यालय
पंतप्रधान 6 मार्च रोजी पुण्याला भेट देणार आणि पुणे मेट्रो रेल्वे प्रकल्पाचे उद्घाटन करणार
हा प्रकल्प पुण्यातील शहरी वाहतुकीसाठी जागतिक दर्जाच्या पायाभूत सुविधा उपलब्ध करून देईल; 2016 मध्ये पंतप्रधानांच्या हस्ते या प्रकल्पाची पायाभरणी करण्यात आली होती
पुणे महानगरपालिकेच्या आवारात छत्रपती शिवाजी महाराजांच्या पुतळ्याचे पंतप्रधानांच्या हस्ते अनावरण होणार
पंतप्रधान अनेक विकास प्रकल्पांची पायाभरणी करणार, आर के लक्ष्मण आर्ट गॅलरी-संग्रहालयाचे उद्घाटन करणार
सिम्बायोसिस विद्यापीठाच्या सुवर्णमहोत्सवी सोहळ्याचा शुभारंभ पंतप्रधान करणार
पंतप्रधान नरेंद्र मोदी 6 मार्च 2022 रोजी पुण्याला भेट देतील आणि पुणे मेट्रो रेल्वे प्रकल्पाचे उद्घाटन करतील. तसेच विविध विकास प्रकल्पांचे उद्घाटन आणि पायाभरणीही ते करणार आहेत.
सकाळी 11 वाजता पंतप्रधान पुणे महानगरपालिकेच्या आवारात छत्रपती शिवाजी महाराजांच्या पुतळ्याचे अनावरण करतील. हा पुतळा 1850 किलोग्रॅम गन मेटलचा बनवलेला असून त्याची उंची सुमारे 9.5 फूट आहे.
सकाळी साडेअकरा वाजता पंतप्रधानांच्या हस्ते पुणे मेट्रो रेल्वे प्रकल्पाचे उद्घाटन होणार आहे. पुण्यातील नागरी वाहतुकीसाठी जागतिक दर्जाच्या पायाभूत सुविधा उपलब्ध करून देणारा हा प्रकल्प आहे. 24 डिसेंबर 2016 रोजी पंतप्रधानांच्या हस्ते या प्रकल्पाची पायाभरणी करण्यात आली होती. एकूण 32.2 किमी लांबीच्या पुणे मेट्रो रेल्वे प्रकल्पाच्या 12 किमी लांब मार्गाचे उद्घाटन पंतप्रधान करणार आहेत. हा संपूर्ण प्रकल्प 11,400 कोटी रुपयांपेक्षा जास्त खर्च करून बांधला जात आहे. ते गरवारे मेट्रो स्थानकात प्रदर्शनाचे उद्घाटन आणि पाहणी करतील आणि तिथून आनंदनगर मेट्रो स्थानकापर्यंत मेट्रोने प्रवास करतील.
दुपारी 12 वाजता पंतप्रधान अनेक विकास प्रकल्पांची पायाभरणी आणि उद्घाटन करतील. मुळा-मुठा नदी प्रकल्पांच्या पुनरुज्जीवन आणि प्रदूषण निवारणाची पायाभरणीही ते करणार आहेत. नदीच्या 9 किमी पट्ट्यात 1080 कोटी रुपयांपेक्षा अधिक खर्च करून पुनरुज्जीवन केले जाईल. यामध्ये नदीकाठचे संरक्षण, सांडपाणी व्यवस्थापन , सार्वजनिक सुविधा, नौकाविहार सुविधा इत्यादी कामांचा समावेश असेल. मुळा-मुठा नदीचे प्रदूषण कमी करणारा प्रकल्प 1470 कोटी रुपयांपेक्षा जास्त खर्चासह “एक शहर एक ऑपरेटर” या संकल्पनेवर राबविण्यात येणार आहे. या प्रकल्पांतर्गत एकूण 11 सांडपाणी प्रक्रिया प्रकल्प बांधले जातील, त्यांची एकत्रित क्षमता सुमारे 400 एमएलडी असेल. बाणेर येथे 100 ई-बस आणि ई-बस डेपोचेही पंतप्रधान लोकार्पण करतील.
पुण्यात बालेवाडी येथे बांधण्यात आलेल्या आरके लक्ष्मण आर्ट गॅलरी-संग्रहालयाचे पंतप्रधानांच्या हस्ते उद्घाटन होणार आहे. या संग्रहालयाचे मुख्य आकर्षण म्हणजे मालगुडी गावावर आधारित छोटेखानी प्रतिकृती  आहे जी ऑडिओ-व्हिज्युअल इफेक्ट्सच्या माध्यमातून जिवंत केली जाणार आहे. व्यंगचित्रकार आर के लक्ष्मण यांनी काढलेली व्यंगचित्रे संग्रहालयात प्रदर्शित करण्यात येणार आहेत. यानंतर, दुपारी 1:45 वाजता, पंतप्रधान सिम्बायोसिस विद्यापीठाच्या सुवर्ण महोत्सवी सोहळ्याचा प्रारंभ करतील.
कृषी मंत्रालय
2022 च्या हंगामाकरिता खोबऱ्यासाठीच्या किमान आधारभूत किमतीला केंद्रीय मंत्रिमंडळाची मंजुरी
किमान आधारभूत किंमत लाभ रूपाने किमान 50 टक्याची देते हमी
नवी दिल्ली, 22 डिसेंबर 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या अर्थ विषयक समितीने 2022 च्या हंगामाकरिता खोबऱ्यासाठीच्या किमान आधारभूत किमतीला  मंजुरी दिली.
तेल काढण्याच्या घाणीसाठी उपयुक्त योग्य सरासरी गुणवत्ता  असलेल्या खोबऱ्याच्या एमएसपी मध्ये 2021 च्या प्रती क्विंटल 10,335 रुपयांवरून वाढ करून 2022 च्या हंगामासाठी 10,590 रुपये प्रती क्विंटल करण्यात आली आहे. गोटा खोबऱ्यासाठीच्या एमएसपी मध्ये 2021 च्या प्रती क्विंटल 10,600 रुपयांवरून वाढ करून 2022 च्या हंगामासाठी 11,000 रुपये प्रती क्विंटल करण्यात आली. हे अखिल भारतीय सरासरी उत्पादन खर्चापेक्षा खोबरे घाणीसाठी 51.85 टक्के आणि गोटा खोबऱ्यासाठी 57.73 टक्के लाभ सुनिश्चित करते. 2022 हंगामासाठी खोबऱ्याच्या एमएसपीमधली वाढ ही अखिल भारतीय सरासरी खर्चाच्या किमान दीड पट स्तरावर निश्चित करण्याच्या तत्वाला अनुसरून आहे. 2018-19 च्या अर्थसंकल्पात याची घोषणा सरकारने केली होती.
कृषी खर्च आणि मूल्य आयोगाच्या शिफारसीवर हा निर्णय आधारित आहे.
2022 पर्यंत शेतकऱ्यांचे उत्पन्न दुप्पट करण्याच्या दृष्टीने लाभ रूपाने किमान 50 टक्के नफा सुनिश्चित करणे हे महत्त्वपूर्ण आणि प्रगतिशील पाऊल आहे.
भारतीय राष्ट्रीय कृषी सहकारी विपणन संघ लिमिटेड आणि भारतीय राष्ट्रीय सहकारी ग्राहक संघ हे नारळ उत्पादक राज्यांतील एमएसपी आधारभूत कार्यासाठी केंद्रीय नोडल एजन्सी म्हणून काम जारी ठेवतील.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
केंद्रीय लोकसेवा आयोग
नागरी सेवा  परीक्षा-2019 चा निकाल जाहीर
नवी दिल्ली, 15 जानेवारी 2020
केंद्रीय लोक सेवा आयोगाने 20 ते 29 सप्टेंबर 2019 दरम्यान घेतलेल्या नागरी सेवा  परीक्षा 2018 च्या निकालाच्या आधारावर भारतीय प्रशासकीय सेवा, भारतीय विदेश सेवा, पोलीस आणि इतर केंद्रीय सेवा  करीता निवडीसाठी पर्सनॅलिटी टेस्ट  आणि पात्र उमेदवारांचे अनुक्रमांक जाहीर केले आहेत.
या उमेदवारांच्या मुलाखती येत्या फेब्रुवारी महिन्यात सुरू होण्याची शक्यता आहे. केंद्रीय लोकसेवा आयोगाच्या ढोलपूर हाऊस, शहाजहान मार्ग, नवी दिल्ली इथल्या कार्यालयात होणार आहेत. यासाठी ई समन लेटर 27 जानेवारी 2020 पासून उपलब्ध होणार असून आयोगाच्या https://www.upsc.gov.in आणि https://www.upsconline.in या संकेतस्थळावरून हे लेटर डाऊनलोड करता येणार आहे.
संपूर्ण यादीसाठी येथे क्लिक करा
B.Gokhale/N.Chitale/P.Kor
(Visitor Counter : 83
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेद्वारे आतापर्यंत लसीच्या 121 कोटी 94 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 82 लाख 86 हजारांहून अधिक मात्रा देण्यात आल्या
देशातील रोगमुक्ती दर सध्या 98.34% आहे
गेल्या 24 तासात देशात 8,774 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 1,05,691
साप्ताहिक पॉझिटीव्हिटी दर  गेले 14 दिवस हा दर 1% हून कमी आहे
गेल्या 24 तासाच्या कालावधीत, कोविड प्रतिबंधक लसीच्या 82,86,058 मात्रा देण्यात आल्या असून त्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 121 कोटी 94 लाखांचा  टप्पा ओलांडला आहे. देशभरात 1,26,30,392 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या ज्या एकूण मात्रा दिल्या गेल्या आहेत त्यांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,83,416
|
|
2nd Dose
|
|
94,66,553
|
|
FLWs
|
|
1st Dose
|
|
1,83,78,183
|
|
2nd Dose
|
|
1,64,47,200
|
|
Age Group 18-44 years
|
|
1st Dose
|
|
45,43,97,807
|
|
2nd Dose
|
|
21,56,66,951
|
|
Age Group 45-59 years
|
|
1st Dose
|
|
18,36,80,077
|
|
2nd Dose
|
|
11,81,33,066
|
|
Over 60 years
|
|
1st Dose
|
|
11,50,32,531
|
|
2nd Dose
|
|
7,78,85,350
|
|
Total
|
|
1,21,94,71,134
गेल्या 24 तासात 9,481 रुग्ण कोविड आजारातून बरे झाले असून  आतापर्यंत कोविड-19 आजारातून पूर्णपणे बऱ्या झालेल्या रुग्णांची एकूण संख्या आता 3,39,98,278 इतकी वाढली आहे.
परिणामी, भारतातील रोगमुक्ती दर 98.34% झाला आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या गेले सलग 154 दिवस, 50,000 हून कमी असण्याचा कल कायम आहे.
गेल्या 24 तासांत, 8,774 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,05,691 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.31% असून मार्च 2020 पासूनचे हे सर्वात कमी प्रमाण आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 10,91,236 चाचण्या करण्यात आल्या. देशात आतापर्यंत एकंदर 63 कोटी 94 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 0.85% असून गेले 14 दिवस हा दर 1% हून कमी राहिला आहे. दैनंदिन पॉझिटीव्हिटी दर आज 0.80% इतका आहे. दैनंदिन पॉझिटीव्हिटी दर गेले सलग 55 दिवस 2% हून कमी आणि गेले सलग 90 दिवस 3% हून कमी राहिला आहे.
पंतप्रधान कार्यालय
आशियाई क्रीडा स्पर्धेत सुवर्णपदक जिंकल्याबद्दल स्क्वॉश मिश्र दुहेरी संघाचे पंतप्रधानांनी केले अभिनंदन
नवी दिल्ली, 5 ऑक्टोबर 2023
आशियाई क्रीडा स्पर्धेत स्क्वॉश मिश्र दुहेरी स्पर्धेत सुवर्णपदक जिंकल्याबद्दल दीपिका पल्लीकल आणि हरिंदर पाल संधू यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले:
"आशियाई क्रीडा स्पर्धेत सुवर्णपदक जिंकल्याबद्दल आपल्या स्क्वॉश मिश्र दुहेरी संघाचे अभिनंदन. या अभूतपूर्व विजयासाठी @DipikaPallikal आणि @sandhu_harinder यांचे अभिनंदन. त्यांच्या पुढील वाटचालीसाठी माझ्याकडून त्यांना शुभेच्छा.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
रणगाडाविरोधी गाईडेड क्षेपणास्त्र ‘हेलिना’ची अतिउंचीवरील दुसरी उड्डाण चाचणी यशस्वी
नवी दिल्ली, 12 एप्रिल 2022
सध्या सुरु असलेल्या वापरकर्ता प्रमाणीकरण चाचण्यांचा भाग म्हणून स्वदेशी पद्धतीने विकसित, रणगाडा विरोधी गाईडेड ‘हेलिना’क्षेपणास्त्राची अत्याधुनिक हलक्या वजनाच्या हेलिकॉप्टरचा वापर करून आज 12 एप्रिल 2022 रोजी दुसरी यशस्वी चाचणी घेण्यात आली. भारतीय हवाई दल आणि डीआरडीओ अर्थात संरक्षण संशोधन आणि विकास संस्था यांच्या पथकांनी संयुक्तपणे अतिउंचीवरील भागात ही चाचणी घेतली. गेल्या काही दिवसांतील ही सलग दुसरी यशस्वी उड्डाण चाचणी आहे.
https://pib.gov.in/PressReleasePage.aspx?PRID=1815644
आजची चाचणी वेगळ्या पल्ल्यासाठी आणि उंचीसाठी घेण्यात आली. आधी केलेल्या नियोजनानुसार, क्षेपणास्त्राने, विविक्षित लक्ष्याचा अचूक भेद केला. ही चाचणी लष्कराचे वरिष्ठ कमांडर्स आणि डीआरडीओच्या शास्त्रज्ञांच्या समक्ष करण्यात आली. या चाचणीमुळे, या क्षेपणास्त्रामध्ये असलेल्या इन्फ्रारेड शोधक प्रतिमादर्शक यंत्रणेसह संपूर्ण प्रणालीच्या कामगिरीतील सातत्य दिसून आले. यामुळे आता ‘हेलिना’ क्षेपणास्त्राचा सशस्त्र दलांतील समावेश शक्य झाला आहे.
याआधी राजस्थानातील पोखरण येथे घेण्यात आलेल्या ‘हेलिना’ क्षेपणास्त्राच्या प्रमाणीकरण चाचण्यांतून वाळवंटी प्रदेशात या क्षेपणास्त्राची कार्यक्षमता सिद्ध झाली होती.
‘हेलिना’हे तिसऱ्या पिढीतील फायर अँड फर्गेट प्रकारातील रणगाडाविरोधी गाईडेड क्षेपणास्त्र असून ते डायरेक्ट हिट आणि टॉप अटॅक अशा दोन्ही पद्धतीने मारा करू शकते. या क्षेपणास्त्रातील यंत्रणा सर्व प्रकारच्या हवामानाला अनुकूल असून अहोरात्र कार्य करण्याची क्षमता असलेली आहे. ‘हेलिना’ क्षेपणास्त्र पारंपरिक बनावटीचे रणगाडे तसेच स्फोटक-प्रतिसाद यंत्रणांनी सज्ज रणगडे अशा दोन्ही प्रकारच्या रणगाड्यांचा विनाश करू शकते.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
पंतप्रधान कार्यालय
आत्मनिर्भर भारतासाठी ‘व्होकल फॉर लोकल’ लोकप्रिय करण्यासाठी मदत करण्याचे पंतप्रधानांचे धार्मिक नेत्यांना आवाहन
‘भक्ती चळवळ’ ज्या पद्धतीने स्वातंत्र्यलढ्याचा पाया होती, त्यापद्धतीनेच, आज आत्मनिर्भर भारताचा आधार आपल्या देशातील संत, महात्मा, महंत आणि आचार्य यांनी पुरवावा असे पंतप्रधान नरेंद्र मोदी म्हणाले. जैनाचार्य श्री विजय वल्लभ सुरीश्वर जी महाराज यांच्या 151 व्या जयंती निमित्त ‘स्टॅच्यु ऑफ पीस’ चे दूरदृश्य प्रणालीच्या माध्यमातून आज अनावरण केल्या नंतर पंतप्रधान बोलत होते. याप्रसंगीच्या त्यांच्या भाषणाचे वैशिष्ट्ये म्हणजे, स्वातंत्र्यचळवळ आणि सध्याचे आत्मनिर्भर भारत सारख्या सामाजिक-राजकीय आणि आर्थिक घटनांचा पाया धार्मिक आणि अध्यात्मिक होता यावर त्यांनी दिलेला भर.
‘भक्ती आंदोलनाने’ स्वातंत्र्यचळवळीचा पाया रचला. आपल्याला हे लक्षात घेणे आवश्यक आहे की, त्यावेळी देशाच्या प्रत्येक कानाकोपऱ्यातील व्यक्ती संत, महंत, ऋषी आणि आचार्य यांच्यामुळे प्रभावित झाले होते आणि त्यांच्यात देशाप्रती जाणीव निर्माण झाली होती. या जाणीवेमुळे स्वातंत्र्यचळवळीला पाठबळ मिळाले, असे ‘व्होकल फॉर लोकल’वर भर देताना पंतप्रधान मोदी म्हणाले.
पंतप्रधान मोदी यांनी धार्मिक नेत्यांना आत्मनिर्भर भारताला चालना देण्याचे आवाहन केले. त्यांनी सांगितले की, ज्यापद्धतीने ‘भक्ती चळवळीमुळे’ स्वातंत्र्यलढ्याचा पाया निर्माण झाला होता आणि पाठबळ मिळाले होते, तसेच आज 21 व्या शतकात, आत्मनिर्भर भारताचा पाया संत, महंत आणि आचार्य यांनी तयार करावा. त्यांनी विनंती केली की, ‘व्होकल फॉर लोकल’चा संदेश धार्मिक नेत्यांनी आपल्या अनुयायांना नियमितपणे द्यावा. धार्मिक नेत्यांच्या पाठिंब्यामुळे ‘व्होकल फॉर लोकल’ संदेशाला पाठबळ मिळेल. यामुळे देशाला स्वातंत्र्यलढ्याप्रमाणेच आत्मनिर्भरतेची प्रेरणा मिळेल, असे पंतप्रधान मोदी म्हणाले.
जिस प्रकार आजादी के आंदोलन की पीठिका भक्ति आंदोलन से शुरू हुई, वैसे ही आत्मनिर्भर भारत की पीठिका हमारे संत-महंत-आचार्य तैयार कर सकते हैं।
— Narendra Modi  November 16, 2020
हर व्यक्ति तक वोकल फॉर लोकल का संदेश पहुंचते रहना चाहिए। मैं संतों-महापुरुषों से विनम्र निवेदन करता हूं कि आइए, हम इसके लिए आगे बढ़ें। pic.twitter.com/2i0YuLvWgU
विज्ञान आणि तंत्रज्ञान मंत्रालय
एस एन बोस राष्ट्रीय मूलभूत विज्ञान केंद्राने विकसित केलेल्या दोन कोविड-19 तंत्रज्ञानाचे एन आर डी सी कडून हस्तांतरण
नवी दिल्ली, 17 जुलै 2020
विज्ञान आणि तंत्रज्ञान मंत्रालयाच्या वैज्ञानिक आणि उद्योग संशोधन विभागाच्या अखत्यारीतील राष्ट्रीय संशोधन विकास महामंडळ- एन आर डी सी ने याच मंत्रालयाच्या अधीन असलेली स्वायत्त संस्था, एस एन बोस राष्ट्रीय मूलभूत विज्ञान संस्था, कोलकाताने विकसित केलेल्या दोन कोविड-19 शी संबंधित तंत्रज्ञानाचे हस्तांतरण करण्यासाठी, त्याबाबत मेसर्स पौलमेक इन्फ्रास्ट्रक्चर प्रायव्हेट लिमिटेड कंपनीशी करार केला आहे.
ही दोन तंत्रज्ञान म्हणजे:-
- विनासायास आणि स्वच्छ श्वासोच्छवास घेण्यासाठी मदत करणारे व्हॉल्व्ह आणि हवेत तरंगत असलेल्या कणांनाही गाळून  स्वच्छ हवा देणारे सक्रीय श्वसन यंत्र
- डीस्पेन्सिंग सूक्ष्मजीव रोधी थर असलेले, दीर्घकाळ चालणारे नैनो सैनिटायझर
या सक्रीय श्वसन मास्कमध्ये कार्बन डायऑक्साईड बाहेर फेकणे, हवेतील आर्द्रता दूर ठेवणे आणि मास्कच्या आत घाम किंवा उष्ण वाटणार नाही, अशी सर्व व्यवस्था करण्यात आली आहे. यामुळे मास्क लावून सुद्धा व्यक्तीला नीट बोलता येऊ शकेल, तसेच स्वच्छ आणि शुद्ध हवा मिळू शकेल. त्यासोबतच, हवेतून होणाऱ्या कुठल्याही संसर्गापासून संरक्षण मिळू शकेल.
दीर्घकाळ चालणाऱ्या या विशेष नैनो सैनीटायझरमुळे त्वचा कोरडी होणार नाही तसेच इतर सामान्य सैनीटायझर जसे तेवढ्या क्षणापुरते काम करतात, त्यापेक्षा अधिक काळ या नैनो सैनीटायझरमुळे संरक्षण मिळू शकेल. या नवीन संशोधनामुळे दीर्घकाळ टिकणारे सैनीटायझर उपलब्ध होऊ शकतील.
NDRC चे मुख्य व्यवस्थापकीय संचालक डॉ पुरुषोत्तम आणि मेसर्स पौलमेक इन्फ्रास्ट्रक्चर प्रायव्हेट लिमिटेड चे संचालक रंजन पौल यांनी या करारावर स्वाक्षऱ्या केल्या.
या दोन्ही उत्पादनांमुळे लोकांना सध्या मास्क आणि सैनिटायझर वापरण्यात येत असलेल्या समस्यांवर तोडगा मिळू शकेल.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
दूरसंचार आणि माहिती तंत्रज्ञान मंत्रालय
60 व्या गोवा मुक्ती दिनानिमित्त गोवा टपाल विभागाकडून 19.12.2020 ला विशेष टपाल शिक्का
पणजी, 18 डिसेंबर 2020
60 व्या गोवा मुक्ती दिनानिमित्त, गोवा टपाल विभाग 19.12.2020 ला विशेष टपाल शिक्का वापरात आणेल. गोवा राज्य आणि भारताच्या ध्वजाची प्रतिमा त्यावर राहील.
गोवा विभागातल्या एमडीजी आणि मुख्यालयातल्या सर्व टपालावर हा शिक्का उमटवला जाईल. चार रंगात हा विशेष शिक्का राहणार असून पणजी मुख्य टपाल कार्यालय 403001 साठी लाल, मडगाव मुख्य टपाल कार्यालय 403601 साठी हिरवा, म्हापसा मुख्य टपाल कार्यालय एमडीजी 403507, डिचोली एमडीजी 403504, फोंडा एमडीजी 403401 साठी निळा आणि वास्को द गामा एमडीजी 403802, कुडचरे एमडीजी 403706 साठी काळा रंग राहील. केवळ 19 डिसेंबर 2020 रोजीच हे शिक्के उमटवले जाणार आहेत.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
परीक्षार्थी विद्यार्थ्यांकडून  मिळालेली माहिती आणि परीक्षा पे चर्चा  मधील सक्रीय सहभागाबद्दल पंतप्रधानांनी व्यक्त केला आनंद
नवी दिल्ली, 10 जानेवारी 2023
पंतप्रधान नरेंद्र मोदी यांनी नवोदय विद्यालय समितीच्या ट्विटला प्रतिसाद दिला आहे, ज्यात कुमारी शिवांगी,या ओदिशातील जेएनव्ही ढेंकनाल, येथील विद्यार्थिनीने परीक्षा पे चर्चा या विषयावर तिचे विचार ट्विट करून मांडले आहेत.
एनव्हीएसच्या ट्विटला प्रतिसाद देताना पंतप्रधान म्हणाले;
"मला #परीक्षार्थी विद्यार्थ्यांकडून  कडून परीक्षेच्या तणावावर मात करण्याच्या मार्गांबद्दल उपयुक्त माहिती मिळत आहे. संपूर्ण भारतातील विद्यार्थ्यांचा यातील सक्रीय सहभाग पाहून मला आनंद झाला आहे."
S.Patil/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(